220 
11. Somateria mollissima (L.). Ederfugl. 
Vandringer mellem Færøerne og Island. Fiskere kar berettet 
mig, at de, naar de om Foraaret har været paa Fiskeri paa Nord¬ 
havet, har set Flokke af Ederfugle trække til Havs mod Vest i 
Retning af Island. — Bødker Jakob Jakobsen har fortalt mig, at 
paa en Rejse herfra til Island i Begyndelsen af August 1872 saa 
han ca. 12 Mil V. f. Færøerne flere Flokke af Ederfugle-Hanner 
komme flyvende i Retning fra Island til Færøerne. 
Adfærd. Den Beretning i „Skandinaviens Fugle“, at Eder¬ 
fuglen, naar den forvilder sig ind om Land, saa at den taber 
Havet af Syne, bliver sløv og forvirret og lader sig gribe med 
Hænderne uden at gøre Forsøg paa at undfly, er urigtig. — Naar 
Ederfuglen dykker efter Føde, spreder den Yingerne, idet den gaar 
under, og arbejder sig til Bunds med spredte Vinger. Ankommen 
til Bunden slutter den Vingerne til Kroppen og arbejder sig med 
Fødderne langs Bunden, i hvilken den søger efter Føden, samt 
kommer op igen med sluttede Vinger. — Saa snart Ungerne ses 
paa Søen, og endog før, forlader Hannerne Ynglepladserne og be¬ 
giver sig ind i Fjordene. Hunnerne med deres Unger (een kan 
samle en Mængde Unger omkring sig) vandrer da langs med Landet, 
indtil de naar deres Vinteropholdssteder. 
Kunstig Udklækning . Der er gjort flere Forsøg med at ud¬ 
klække Ederfugleæg ved Høns og Ænder, men det lykkes ikke at 
faa Ungerne til at leve, med mindre de strax sættes i Stranden. 
Holdes de paa Land, f. Ex. sammen med Ællinger, dør de efter 
otte Dages Forløb. 
Fredning. Ederfuglen er fredet strængt ved Lov af 29de 
Marts 1887 [nu ved Jagtlov for Færøerne af 23de April 1897]. Straffen 
for Ødelæggelse af Ederfugle er Bøder fra 2—50 [nu 30] Kr., og 
for hver dræbt eller ødelagt Ederfugl, hvoraf nogen findes i Besid¬ 
delse, er Bøden 10 Kr. Som Følge af disse Bestemmelser er deres 
Tal nu i Tiltagende, endskønt Krybskytteriet ikke kan tilstrækkelig 
hæmmes. 
Efterstræbelse af Spækhuggeren. For nogle Aar tilbage blev 
